༄༅། །རྒྱལ་བའི་བསྟན་པ་འཛིན་པའི་རྒྱ་བོད་ཀྱི་མཁས་གྲུབ་ཆེན་པོ་རྣམས་ལ་
བསྔགས་པའི་སྐོར་ཏེ་རིམ་པར་ཕྱེ་བ་དང་པོ།
བོ་དོང་པཎ་ཆེན་ཕྱོགས་ལས་རྣམ་རྒྱལ།
༈ དཔལ་ལྡན་ཟླ་བ་གྲགས་པའི་བསྟོད་པ་བུང་བའི་སྒྲ་དབྱངས་ཞེས་བྱ་བ་པཎྜི་ཏ་དབྱངས་
ཅན་དགའ་བས་མཛད་པ་བཞུགས་སོ། །
དཔལ་ལྡན་ཟླ་བ་གྲགས་པ་ལ་བསྟོད་པ་བུང་བའི་སྒྲ་དབྱངས་ཞེས་བྱ་བ། ལྷག་པའི་ལྷ་མོ་
དབྱངས་ཅན་མ་ལ་ཕྱག་འཚལ་ལོ། །ཚོགས་གཉིས་ཤར་རིའི་རྩེ་མོར་རབ་སོན་ཞིང༌། །བརྩེ་བའི་
དཀྱིལ་འཁོར་མ་ལུས་ཡོངས་སུ་རྫོགས། །མཁྱེན་པའི་དཀྱིལ་འཁོར་ཀུན་ཏུ་ཁྱབ་པར་མཛད། །
དཔལ་ལྡན་ཟླ་བ་གྲགས་པའི་ཞབས་ལ་འདུད། །ཁྱོད་ཉིད་འཁྲུངས་ཚེ་ས་ཡང་རྣམ་དྲུག་གཡོས། །
ལྡན ཟླ བ གྲགས པའི ཞ
ནམ་ལ་རོལ་མོའི་སིལ་སན་ཀ
མཁའ་ལ་མེ་ཏོག་ཆར་ཆེན་ཅི་ཡང་བབས། །གནམ་ལ་རོལ་མོའི་སིལ་སྙན་ཀུན་གྱིས་གང༌། །སྐྱེས་
མཆོག་ཁྱེད་ལ་གུས་པས་ཕྱག་འཚལ་ལོ། །བསྟན་པའི་མངའ་བདག་སྐྱེས་མཆོག་དམ་པ་ཁྱོད། །སྟོན་
པ་གཉིས་པར་འབྱུང་བར་རབ་དགོངས་ནས། །རྒྱལ་བས་མྱ་ངན་འདའ་ཚུལ་བསྟན་པར་ངེས། །རྒྱལ་
བའི་རྒྱལ་ཚབ་ཁྱེད་ལ་ཕྱག་འཚལ་ལོ། །མྱང་འདས་མཚན་མ་མེད་པའི་ནུབ་རི་ལ། །ཀུན་མཁྱེན་ཉི་
མའི་དཀྱིལ་འཁོར་ནུབ་པའི་མཐར། །སྨྲ་བའི་དབང་ཕྱུག་ཟླ་བ་གྲགས་པ་ཤར། །ལམ་སྟོར་ངལ་བ་
ཐམས་ཅད་དབུགས་ཕྱུངས་ཤིག །རྣམ་དག་ཚུལ་ཁྲིམས་འཛིན་མའི་དཀྱིལ་འཁོར་ལས། །ཐོས་
བསམ་བསྒོམ་པའི་མེ་ཏོག་ལོ་འབྲས་རྒྱས། །དགོས་འདོད་མ་ལུས་འབྱུང་བའི་དཔག་བསམ་གྱིས། །
རེ་བ་ཐམས་ཅད་སྐོང་མཛད་དེ་ལ་འདུད། །ཐུབ་པའི་བསྟན་པ་འཛིན་པ་མང་བྱུང་ཡང༌། །ཕལ་ཆེར་
333

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
རྒྱུ་སྐར་བཞིན་དུ་འོད་མི་གསལ། །དམ་ཆོས་འོད་ཀྱིས་ཐམས་ཅད་གསལ་མཛད་པ། །ཀུན་མཁྱེན་ཟླ་
བའི་ཞབས་ལ་ཕྱག་འཚལ་ལོ། །མཁས་གྲུབ་ཕལ་ཆེར་འདི་དག་ནམ་མཁའ་འདྲ། །ཟབ་ཅིང་ཡངས་
ཀྱང་ཟབ་ཡངས་གསལ་བྱེད་མིན། །ཟབ་ཡངས་མཐའ་དག་གསལ་བར་བྱེད་པ་ལ། །འགྲན་པའི་ཟླ་
བྲལ་ཁྱོད་ལ་ཕྱག་འཚལ་ལོ། །མཁས་པའི་ཉི་མ་གྲངས་མེད་ཤར་གྱུར་ཀྱང༌། །ཁྱོད་མ་ཤར་ན་མེ་ཁྱེར་
ཁོ་ན་ཙམ། །ཕལ་ཆེར་རྟོག་པས་སྦྱར་བའི་དོན་ཙམ་ལ། །མཁས་པར་ཟད་ཀྱིས་ཟབ་རྒྱས་དོན་ལ་
མིན། །དཔལ་ལྡན་འཇིགས་མེད་ཟླ་བ་གྲགས་པ་ཁྱོད། །དགག་སྒྲུབ་རིན་ཆེན་ཁྲི་ལ་བཞུགས་ཙམ་
གྱིས། །མ་སྒྲིམས་པར་ཡང་དངོས་པོ་ཐམས་ཅད་ཀྱི། །ངང་ཚུལ་སྨྲས་སུ་བཅུག་པ་ཁྱོད་ལ་འདུད། །
ཁྱོད་ཉིད་འཆད་པའི་ཚེ་ན་འཆད་པོ་གཞན། །ཕལ་ཆེར་མི་སྨྲའི་རྟུལ་ཞུགས་ཁོ་ན་འཛིན། །ཁྱེད་ཉིད་
ལྗགས་ཀྱི་འདུ་བྱེད་བསྒྱུར་བ་ན། །གཞན་ལྕེ་སྐྱོད་པ་ཙམ་ཡང་ག་ལ་ནུས། །ཁྱོད་ཉིད་ཆོས་ཀྱི་འཁོར་
ལོ་བསྐོར་ཙམ་ན། །དེ་ལས་ལྷག་པའི་ཆོས་ཀྱི་སྒྲོན་མེ་གང༌། །མ་རིག་མུན་སེལ་ཀུན་མཁྱེན་ཉི་མ་
ཡིས། །ཀུན་གསལ་ཁྱོད་ལ་སྤྱི་བོས་ཕྱག་འཚལ་ལོ། །ཁྱོད་ཀྱི་ལེགས་བཤད་རིན་ཆེན་ཕྲེང་བ་ཡིས། །
བློ་གསལ་མགུལ་བ་མཛེས་པར་མཐོང་བ་ན། །བཤད་པ་གཞན་ལ་ནོར་བུ་མཆིང་བུ་ཡི། །རིན་ཐང་
ཙམ་དུ་འཛིན་པའང་སུ་ཞིག་ཡོད། །ཡན་ལག་བརྒྱད་དང་ལྡན་པའི་མཚོ་འགྲམ་དུ། །བླུན་པོ་བ་ཚྭའི་
ཁྲོན་པ་རྐོ་བྱེད་ལྟར། །ཤིང་རྟའི་སྲོལ་འབྱེད་ཁྱོད་ཀྱི་ལམ་མཆོག་ལ། །མི་འགྲོའི་དེ་ནི་གཡང་ལ་
མཆོང་བར་ཟད། །སྨྲ་བའི་སེངྒེ་ཁྱོད་ཀྱི་རྩོད་པའི་ཚེ། །རྒོལ་བ་གཞན་ཀུན་ཝ་སྐྱེས་ཁོ་ན་ཉིད། །མར་
མེའི་དཀྱིལ་འཁོར་འབར་བར་མཆོང་བ་ཡི། །ཕྱེ་མ་ལེབ་དེ་དཔའ་བར་འགྲོ་འམ་ཅི། །མཁས་པར་
བྱེད་པ་ལེགས་ལྡན་འབྱེད་འདི་དག །ཁྱོད་ལ་རྩོད་པར་འདོད་པ་ཡ་མཚན་ཆེ། །མི་བཟད་འཐོར་རླུང་
དྲག་པོའི་མདུན་ཉིད་དུ། །ཤིན་ཏུ་སྲ་ཡང་སུ་ཡིས་ཚུགས་པར་ནུས། །ཁྱོད་དང་ཙནྡྲ་གོ་མི་རྩོད་པའི་ཚེ། །
དེ་ཡི་སྤོབས་པ་བཅིངས་པ་བཞིན་དུ་བྱས། །དེ་ཡིས་ལན་ནི་སྤྱན་རས་གཟིགས་དབང་ལ། །མཚན་མོ་
ཞུས་ནས་སང་ཉིད་ལེགས་པར་ཀླན། ཉིད་ཀྱིས་རྗེས་སུ་བསྙེགས་ནས་བལྟས་པ་ཡིས། །འཇིག་རྟེན་
མགོན་པོས་ཕག་ཏུ་སློབ་པ་གཟིགས། །མགོན་པོ་ཉེ་རིང་མ་མཛད་ཅེས་གསོལ་པས། །ཐུགས་རྗེ་
ཆེན་པོ་མཛུབ་སྐོར་ཞེས་སུ་གྲགས། །མཛུབ་མོ་བསྐུམ་པར་མ་ནུས་ཚུལ་བསྟན་ཏེ། །སྐྱེ་བ་ལྔ་བརྒྱར་
334

རྒྱལ་བའི་བསྟན་པ་འཛིན་པའི་རྒྱ་བོད་ཀྱི་མཁས་གྲུབ་ཆེན་པོ་རྣམས་ལ་བསྔགས་པའི་སྐོར་ཏེ་རིམ་པར་ཕྱེ་བ་དང་པོ།
ཁྱོད་ནི་འཇམ་དཔལ་གྱིས། །རྗེས་བཟུང་གཞན་འདི་བདག་གིས་ད་ལན་ཙམ། །དེས་ན་ཉེ་རིང་མེད་
ཅེས་ལུང་བསྟན་མཛད། །མཐའ་དམག་རྒྱ་མཚོར་འཕགས་ཡུལ་བསྒྲུབ་འདོད་ཚེ། །རྡོ་ཡི་སེངྒེར་ཕྱག་
གིས་རབ་བསྣུན་ནས། །རྟེན་འབྲེལ་བསྒྲགས་པས་སེངྒེ་འབུམ་གྱུར་ཏེ། །གཡུལ་ལས་རྒྱལ་བར་
མཛད་པ་ཁྱོད་ལ་འདུད། །རི་མོར་བྲིས་པའི་རྒྱ་མཚོའི་བ་མོ་ལས། །བདུད་རྩི་འོ་མའི་རྒྱ་མཚོ་རབ་
བཞོས་ནས། །དགེ་འདུན་རྒྱ་མཚོའི་རེ་བ་སྐོང་མཛད་ཅིང༌། །མུ་གེའི་རྒྱ་མཚོའི་ཟློག་པ་ཁྱོད་ལ་འདུད། །
གཞུང་ལུགས་བརྩམས་ཚེ་ཁྱོད་དང་འཇམ་པའི་དབྱངས། །གཟི་བརྗིད་ཁོ་ནའི་ཚུལ་གྱིས་ཐ་དད་ཙམ། །
དེ་བཞིན་ཚངས་པའི་བུ་མོ་དབྱངས་ཅན་ནི། །ཁྱོད་ལས་ལྷ་མོའི་མཚན་མས་ཐ་དད་ཙམ། །དགོས་
དོན་ལྟ་བས་མི་ངོམས་བཞིན་ལེགས་མ། །བསྡུས་དོན་ཕྲ་ཞིང་ཕྲ་བའི་རྐེད་སྐབས་ཅན། །ཚིག་དོན་སྐྱེ་
མཆེད་མཐའ་དག་ཡིད་འཕྲོག་མ། །ཉིད་ཀྱི་གཞུང་ལུགས་མཛེས་མའི་མཚན་ཉིད་བཞིན། །མཁས་
པ་ཀུན་གྱི་ཡིད་ཀྱི་རི་དྭགས་ནི། །ཀུན་ནས་འཛིན་པའི་རྒྱ་ཉིད་འདི་ཉིད་དེ། །ལེགས་བཤད་བལྟ་
བས་མི་ངོམས་འདིར་མཐོང་ཚེ། །གཞུང་གཞན་ཉག་མོའི་མཛེས་པ་ཁོ་ནར་ཟད། །ཁྱོད་གཞུང་
འཚམས་སྦྱོར་མཛེས་མའི་དྲི་ལན་གྱིས། །སིལ་སྙན་ཡིད་འཕྲོག་ཟློས་གར་བསྒྱུར་བ་ན། །གཞུང་
གཞན་འདི་དག་ཆོ་ངེས་འདེབས་པ་བཞིན། །རྣ་བ་འབིགས་པའི་ཚེར་མ་ཁོ་ནར་ཟད། །ཉི་ཟླ་ལྟ་བུའི་
གསལ་བ་རྣམ་གཉིས་ཀྱིས། ། །མདོ་རྒྱུད་མཛེས་མ་བརྒྱན་པ་མཐོང་བའི་ཚེ། །གཞུང་གཞན་འདི་དག་
རྒྱལ་བའི་བསྟན་པ་དག །ཤིན་ཏུ་སློད་པའི་ཆེད་དུ་ཆས་པ་འདྲ། །དེ་སླད་ཁྱོད་ཀྱི་སྒྲ་མདོ་ཀུན་
བཟང་དེ། །ཟླ་བ་བདུད་རྩི་ལྟ་བུར་རབ་མཐོང་ནས། །ཙནྡྲ་གཽ་མིས་རང་གི་སྒྲ་མདོ་ནི། །འདམ་ཆུ་ལྟ་
བུར་ཁྲོན་པའི་ནང་དུ་དོར། །བསྟན་པ་རིན་ཆེན་བཤད་པས་ཕྱི་དོར་བྱས། །སྒྲུབ་པ་དྲི་མ་མེད་པས་
ཉམས་སུ་བླངས། །ད་ལྟ་བཞེད་དོན་ཐམས་ཅད་ལྷུན་གྱིས་གྲུབ། །རྒྱལ་བའི་རྒྱལ་ཚབ་གཉིས་པ་ཁྱོད་
ལ་འདུད། །ཡོན་ཏན་མ་ལུས་ཁྱོད་ལ་འདུས་ནས་ནི། །སྐྱོན་རྣམས་མ་ལུས་འཁོར་བར་བཞག་པ་
ཡིས། །ཆོས་ཀུན་ངོ་ཚས་སྐྱེངས་པ་བཞིན་དུ་ནི། །ཆོས་ཉིད་སྟོང་བའི་ངང་དུ་བྲོས་པ་འདྲ། །དཔལ་
མགོན་ཁྱོད་ཀྱི་གཟི་བརྗིད་མ་བཟོད་པར། །ཉི་མ་ཟླ་བ་རྒྱུ་སྐར་བཅས་པ་རྣམས། །ནམ་མཁར་བྲོས་
ཏེ་སྡོད་ཚུགས་མི་ཐུབ་པར། །རྒྱུན་དུ་ཁྱོད་ལ་སྐོར་བ་བྱེད་པ་འདྲ། །དེ་ལྟའི་སྙན་པ་རབ་ཏུ་སྒྲོག་པའི་
335

སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
རིས་མེད་ཆོས་རིག་གཏེར་མཛོད་ལས།
ཕྱིར། །ཆུ་རླུང་འདི་ཀུན་ཀུན་ཏུ་རྒྱུ་བ་བཞིན། །མེ་ནི་ཁྱོད་ཀྱི་རྣམ་པར་སྟོན་པ་བཞིན། །རྟག་ཏུ་གྱེན་དུ་
འབར་བ་ཁོ་ནར་ཟད། །ཡོན་ཏན་དྲི་བཟང་ཀུན་ཏུ་འཕྲོ་བ་དག །མཚོན་པའི་རླུང་ནི་ཕྱོགས་མཐའ་
ཐམས་ཅད་འཚོལ། །ཐོས་བསམ་རྒྱ་མཚོའི་ཕ་རོལ་སོན་གྱུར་ཏེ། །སྒོམ་པ་རིན་ཆེན་གླིང་ལ་དབང་
བསྒྱུར་པས། །འགྲོ་བའི་རེ་བ་མ་ལུས་སྐོང་མཛད་པའི། །ཡིད་བཞིན་ནོར་བུའི་དཔལ་མངའ་ཁྱོད་ལ་
འདུད། །སྡེ་སྣོད་ཆུ་གཏེར་ཆེན་པོའི་ཕ་རོལ་བརྒལ། །རྣམ་དག་རྒྱུད་སྡེ་བཞི་ཡི་བང་རིམ་མཛེས། །
རྣམ་གྲོལ་བྱང་ཆུབ་ཆེན་པོའི་གོ་འཕངས་བརྙེས། །ལྷར་བཅས་འགྲོ་བའི་དཔལ་མགོན་ཁྱོད་ལ་
འདུད། །དབེན་གསུམ་མལ་དུ་རྡོ་རྗེའི་སྒྱུ་ལུས་སྐུ། །འོད་གསལ་མཛེས་མའི་པདྨར་མཉམ་སྦྱར་བས། །
བདེ་སྟོང་ཟུང་དུ་འཇུག་པའི་མཐར་ཐུག་བརྙེས། །དངོས་གྲུབ་ཀུན་གྱི་རྒྱ་མཚོ་ཁྱོད་ལ་འདུད།
བཅུད་མ་ལུས་མཐའ་དག་དཀྱིལ་འཁོར་གཟུགས། །དཔག་ཡས་ཡི་དམ་ལྷ་ཡི་ཞལ་ཡང་མཇལ། །
ཡོན་ཏན་བུམ་པ་གང་བྱོའི་ཚུལ་དུ་ཐོབ། །སྔགས་འཆང་ཀུན་གྱི་དབང་ཕྱུག་ཁྱོད་ལ་འདུད། །སྟོན་པ་
ཐུབ་པ་ཆེན་པོ་ཁྱོད་ཉིད་དེ། །རྡོ་རྗེ་འཆང་ཆེན་འདི་ན་སུ་ཞིག་ཡོད། །དག་དང་མ་དག་འགྲོ་བ་མ་
ལུས་པའི། །འདྲེན་མཆོག་ཁྱོད་ལ་སྤྱི་བོས་ཕྱག་འཚལ་ལོ། །བྱང་ཆུབ་མ་ཐོབ་བར་དུ་བདག་སྐྱབས་
མཆི། །མཆོད་པ་ཀུན་འབུལ་སྡིག་པ་ཐམས་ཅད་བཤགས། །དགེ་ལ་ཡི་རང་ཆོས་འཁོར་མ་ལུས་
བསྐོར། །རྟག་པར་མྱ་ངན་མི་འདའ་བཞུགས་སུ་གསོལ། །ཅེས་པ་འདི་རྗེ་བཙུན་གསང་བས་བྱིན་
གྱིས་མཛད། མངྒ་ལཾ།། །།
།སྣོད་
༈ རྣལ་འབྱོར་དབང་ཕྱུག་བིར་ཝ་བའི་བསྟོད་པ་བཞུགས་སོ། །
རྒྱལ་རིགས་དཔལ་ལྡན་ནཱ་ལེནྡྲ། །རབ་བྱུང་གནས་ལྔ་ཀུན་ལ་མཁས། །མཚུངས་མེད་ཤིང་
རྟ་ཆེན་པོ་སྟེ། །དཔལ་ལྡན་ཆོས་སྐྱོང་ཞབས་ལ་འདུད། །འཆད་རྩོད་རྩོམ་པའི་བྱ་བ་ཡིས། །ཉིན་པར་
དགེ་འདུན་ལེགས་བསྡུས་ནས། །མཚན་མོ་བརྩོན་པའི་གྲོལ་བ་བརྙེས། །རྣལ་འབྱོར་དབང་ཕྱུག་
ཁྱོད་ཕྱག་འཚལ། །བདག་མེད་ལྷ་མོ་བཅོ་ལྔ་ཡིས། །བྱིན་རླབས་གསུང་གི་བདུད་རྩི་གསོལ། །དེ་ཚེ་
ས་དྲུག་རྟོགས་པ་བརྙེས། །ངལ་སོས་ཁྱོད་ལ་ཕྱག་འཚལ་ལོ། །འཇིག་རྟེན་ཚར་གཅད་རྗེས་གཟུང་
ཕྱིར། །བིར་ཝཱུར་ཞལ་བཞེས་གྲོང་དུ་རྒྱུ། །མེ་ཏོག་རྒྱན་ལྡན་ལ་ཕུག་གསོལ། །འཆིང་གྲོལ་ཁྱོད་ལ་
336

རྒྱལ་བའི་བསྟན་པ་འཛིན་པའི་རྒྱ་བོད་ཀྱི་མཁས་གྲུབ་ཆེན་པོ་རྣམས་ལ་བསྔགས་པའི་སྐོར་ཏེ་རིམ་པར་ཕྱེ་བ་དང་པོ།
ཕྱག་འཚལ་ལོ། །ཆུ་བོ་ཆེན་པོ་གྱེན་ལ་བཟློག །སྲོག་ཆགས་བསད་གསོའི་སྦྱོར་བ་མཛད། །སྒྱུ་མའི་
རྣམ་འཕྲུལ་སྐྱེ་འཆི་མེད། །མི་ཕམ་ཁྱོད་ལ་ཕྱག་འཚལ་ལོ། །ཆང་ལ་ཉི་མ་གཏོང་བར་འཛིན། །གུལ་
ཁམས་དུ་མའི་མྱོས་བྱེད་གསོལ། །མོས་པ་ཙམ་གྱིས་ལྷ་རྟེན་འགེམས། །མཐུ་ཆེན་ཁྱོད་ལ་ཕྱག་
འཚལ་ལོ། །ཉིད་ཀྱིས་ཕྱག་ཞབས་བསྣུན་པ་ཡིས། །ལྷ་རྟེན་འགའ་ཞིག་རྗེས་སུ་འབྲངས། །ལ་ལ་
མགོ་བོ་སྙིང་གར་བྱིང༌། །བདུད་འཇོམས་ཁྱོད་ལ་ཕྱག་འཚལ་ལོ། །དབང་ཕྱུག་ཆེན་པོས་ཞབས་ལ་
འདུད། །ལྷ་བྱིན་དང་ནི་སྨིན་དྲུག་སོགས། །མ་རུངས་ཐམས་ཅད་འདུལ་མཛད་པ། །མཉམ་མེད་ཁྱོད་
ལ་ཕྱག་འཚལ་ལོ། །བླ་མ་མཆོག་དང་དམ་ཚིག་དང༌། །ལུས་ཀྱི་དེ་ཉིད་ཟབ་མོ་ཡིས། །གྲངས་མེད་
གདུལ་བྱ་མཁའ་སྤྱོད་དུ། །རྣམ་འདྲེན་ཁྱོད་ལ་འཚལ་ལོ། །མུ་སྟེགས་སྟོན་པ་རྣལ་འབྱོར་མ། །ཁྱུ་
མཆོག་རྣམས་ཀྱིས་ཁྱོད་མཐོང་ན། །འདར་ཞིང་བརྒྱལ་གྱུར་སངས་རྒྱས་ཀྱི། །སྒོར་འཇུག་ཁྱོད་ལ་
ཕྱག་འཚལ་ལོ། །མཐོང་བ་ལྟ་ཞོགས་ཐོས་པས་ཀྱང་། །བདག་ཅག་དད་པའི་མཆི་མ་ལྷུང་། །
འཇིགས་མེད་སངས་རྒྱས་ཐམས་ཅད་ཀྱི། །རྣམ་འཕྲུལ་ཁྱོད་ལ་ཕྱག་འཚལ་ལོ། །ཕྱི་དང་ནང་དང་
གསང་བ་དང༌། །དེ་ཉིད་མཆོད་པ་རྣམ་བཞི་འབུལ། །སྡིག་པ་རྣམས་བཞི་སོ་སོར་བཤགས། །དགེ་བ་
བཞི་ལ་རྗེས་ཡི་རང༌། །ཆོས་འཁོར་རྣམ་བཞི་བསྐོར་དུ་གསོལ། །སྐུ་བཞི་མྱ་ངན་མི་འདའ་བཞུགས། །
ཚེ་འདི་ཉིད་ལ་བདག་ཅག་ཀྱང༌། །རྣལ་འབྱོར་དབང་ཕྱུག་ཁྱོད་མཚུངས་ཤོག །ཅེས་དཔལ་ལྡན་ཆོས་
དབང་ཕྱུག་ཁྱད་མཚུ
སྐྱོང་བིར་ཝཱུ་བ་ལ་བསྟོད་པ་རྡོ་རྗེ་ཐེག་པའི་སློབ་དཔོན་འཇིགས་མེད་གྲགས་པས་མང་ཡུལ་སྐྱིད་གྲོང་
གི་ནགས་འདབ་སྨན་གྲོང་ཞེས་བྱ་བར་གྲུབ་པར་བྱས་པའོ། །ལན་གཅིག་ཞུས་གྲུབ།
༈ ཇོ་བོ་རྗེ་དཔལ་ལྡན་ཨ་ཏི་ཤའི་བསྟོད་པ་རིན་པོ་ཆེའི་ཕྲེང་བ་བཞུགས་སོ།
རྒྱ་གར་སྐད་དུ། དཱི་པཾ་ཀ་ར་ཤྲཱི་ཛྙཱ་ན་པཱུ་ཏི་རནྟ་མཱ་ལཱ་ནཱ་མ། བོད་སྐད་དུ། དཔལ་མར་མེ་
མཛད་ཡེ་ཤེས་ལ་བསྟོད་པ་རིན་པོ་ཆེའི་ཕྲེང་བ་ཞེས་བྱ་བ། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ལ་ཕྱག་འཚལ་ལོ། །དཔག་ཡས་མཁྱེན་བརྩེའི་རྨད་བྱུང་འཕྲིན་ལས་ཅན། །ཐབས་དང་
ཤེས་རབ་གཉིས་སུ་མེད་གྱུར་པས། །སྲིད་དང་ཞི་བའི་མཐའ་ལ་མི་གནས་པའི། །དཔལ་ལྡན་ཨ་ཏི་
ཤ་ལ་ཕྱག་འཚལ་ལོ།